CELEX: C2005/019/02
Language: et
Date: 2005-01-22 00:00:00
Title: Euroopa Kohtu (kolmas koda) 2. detsembri 2004. aasta otsus kohtuasjas C-41/02: Euroopa Ühenduste Komisjon versus Madalmaade Kuningriik (Liikmesriigi kohustuste rikkumine — EÜ asutamislepingu artiklid 30 ja 36 (muudetuna EÜ artiklid 28 ja 30) — Toiduained, millele on lisatud vitamiine või mineraalaineid — Siseriiklikud õigusaktid, mis seavad nende müügi eelduseks toitevajaduse esinemise — Samaväärse toimega meetmed — Õigustatus — Rahvatervis — Proportsionaalsus)

22.1.2005   
            
            
               ET
            
            
               Euroopa Liidu Teataja
            
            
               C 19/1
            
         
      EUROOPA KOHTU
   
   (kolmas koda)
   2. detsembri 2004. aasta otsus
   kohtuasjas C-41/02: Euroopa Ühenduste Komisjon versus Madalmaade Kuningriik (1)
   
   (Liikmesriigi kohustuste rikkumine - EÜ asutamislepingu artiklid 30 ja 36 (muudetuna EÜ artiklid 28 ja 30) - Toiduained, millele on lisatud vitamiine või mineraalaineid - Siseriiklikud õigusaktid, mis seavad nende müügi eelduseks toitevajaduse esinemise - Samaväärse toimega meetmed - Õigustatus - Rahvatervis - Proportsionaalsus)
   (2005/C 19/02)
   Kohtumenetluse keel: hollandi
   Kohtuasjas C-41/02: Euroopa Ühenduste Komisjon, esindajad H. van Lier ja H. M. H. Speyart, versus Madalmaade Kuningriik, esindajad H. G. Sevenster ja S. Terstal, mille esemeks on EÜ artikli 226 alusel esitatud liikmesriigi kohustuste rikkumise tuvastamise hagi, mis esitati 13. veebruaril 2002, on Euroopa Kohus (kolmas koda), koosseisus: koja esimees A. Rosas, kohtunikud A. Borg Barthet, J.-P. Puissochet, J. Malenovský (ettekandja) ja U. Lõhmus; kohtujurist M. Poiares Maduro, kohtusekretäri asetäitja H. von Holstein, 2. detsembril 2004 teinud otsuse, mille resolutiivosa on järgmine:
   
               1.
            
            
               Madalmaade Kuningriik rikkus EÜ asutamislepingu artiklist 30 (muudetuna EÜ artikkel 28) tulenevaid kohustusi, kuna ta rakendas haldustava, mille kohaselt teistes liikmesriikides seaduslikult valmistatud ja müüdud A-vitamiiniga (retinoidid), D-vitamiiniga, foolhappega, seleeniga, vasega ja tsingiga rikastatud igapäevaselt tarbitavad toiduaineid, kui need ei ole 24. mai 1996. aasta Warenwetbesluit Toevoeging micro-voedingsstoffen de micro-voedingsstoffwn aan levensmiddelen'i artikli 1 lõike 1 punkti c ja d mõttes asendustooted või taastatud toiduained, võib Madalmaades müüa vaid juhul, kui see rikastamine vastab Madalmaade elanikkonna toitevajadusele, kui kõigele lisaks ei kontrollita, kas neid rikastatud toiduaineid saab asendada juba müüdavate toiduainetega, mille puhul nende samade ainete lisamine on kohustuslik.
            
         
               2.
            
            
               Jätta kohtukulud Madalmaade Kuningriigi kanda.
            
         
      (1)  EÜT C 109, 4.5.2002.